અનુયાયીઓ જેમને પૂજ્ય ભાવે બાપુ કહે છે તે આ અતિવિનમ્ર મહાનુભાવનો ઉપદેશ ચોંકાવી મુકે તેટલો સરળ છે – સત્ય, પ્રેમ, કરુણામય જીવન જીવો. છેલ્લા પચાસ વરસથી બાપુ નવ દિવસીય આધ્યાત્મ સંમેલનો ભરે છે જે કથાના નામે ઓળખાય છે. આ સંમેલન પ્રસંગે બાપુ રામાયણમાંથી એકાદી ચોપાઈ પસંદ કરીને તેના મર્મ રહસ્યનું વિવરણ કરે છે અને આધુનિક જીવનમાં તેનું મહત્વ સમજાવે છે. અર્ધી સદીના આ જ્ઞાન યજ્ઞની તેમણે દુનિયાના ખૂણે ખૂણે કુલ મળીને સાતસો કરતા વધારે કથાઓ કરી છે અને ભારત થી અમેરિકા, બાલી થી બ્રાઝીલ સુધીની દુનિયાને આવરી લીધી છે. તિબેટમાં પવિત્ર કૈલાસ પર્વતની તળેટીમાં બે વરસ અગાઉ બાપુએ કથા કરી તે અત્યંત ગહન કથાઓમાં ગણાય છે.